stanford-oval/wikipedia huggingface dataset:
Achladochóri

| Achladochóri Αχλαδοχώρι |
| --- | --- |
 Achladochórin kylä.
 Kunnallisyksikön sijainti
 Achladochóri
 Koordinaatit: 41°19′12″N, 23°32′31″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Sintikí
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  120703
Väkiluku (2011):  861
 – Kylä­yhdys­kunta:  680
 – Kylä:  596
Aikavyöhyke:  UTC+2
 – Kesäaika:  UTC+3
Rekisterikilpi:  ER
Infobox OKVirheellinen NIMI-arvo: 
Achladochóri (kreik. Αχλαδοχώρι; myös Ahladohóri) on Kreikan kylä sekä samanniminen Sintikín kunnan kunnallisyksikkö (Δημοτική Ενότητα Αχλαδοχωρίου, Dimotikí Enótita Achladochoríou) ja entinen itsenäinen kyläkunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 861 ja varsinaisen Achladochórin kylän väkiluku 596 (vuonna 2011).
Achladochórin kylä sijaitsee linnuntietä noin 26 kilometriä pohjoiseen Sérresin kaupungista. Kylän vanha nimi oli bulgariaksi Krushevo (Крушево). Sekä kreikkalainen että bulgarialainen nimi tarkoittavat suomeksi ”Päärynäkylää”. Achladochórin kunnallisyksikkö käsittää Sintikín kunnan itäosan Bulgarian rajalla. Achladochóri oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sintikín kunnaksi yhdessä Ágkistron, Kerkínin, Petrítsin, Promachónaksen ja Sidirókastron kanssa, jolloin se muuttui uuden kunnan kunnallisyksiköksi.
Kunnallisyksikön osat

Achladochórin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Achladochóri | Achladochóri | 596 |
| Achladochóri | Karydochóri | 84 |
| Kapnófyto | Kapnófyto | 181 |
Yhteensä: 861
Aiheesta muualla

Kuvia tai muita tiedostoja aiheesta Achladochóri Wikimedia Commonsissa
Aina Lagus

Aina Gustava Lagus (26. heinäkuuta 1861 Lumijoki – 26. syyskuuta 1939 Helsinki) oli suomalainen opettaja ja uskonnollinen kirjailija.
Lumijoen kappalaisen tytär Aina Lagus kävi Oulun ruotsalaisen tyttökoulun, ruotsalaisen kauppakoulun ja Helsingissä jatko-opiston. Hän toimi opettajana ensin Kristiinankaupungissa, sitten 20 vuoden ajan Porissa ja myöhemmin Maarianhaminassa, Kuopiossa ja Hämeenlinnassa. Lagus suoritti opettajan työn ohella yliopistollisen loppututkinnon ja ensimmäisenä naisena Suomessa käytännön näytteet uskonnonopetuksessa. Lagus toimi myös sisälähetyksen ja raittiustyön alueella matkapuhujana ja esitelmöitsijänä. Hän julkaisi uskonnollisia runokokoelmia sekä kokoelmia pitämistään puheista.
Teoksia

Studenten, runokokoelma.  1887 (nimimerkillä A. L.)
Tro, hopp och kärlek, runokokoelma.  1892
Din konung kommer, runokokoelma.  1906
Evighetsliv i dödens värld, puhekokoelma.  1925
Starkare än döden, puhekokoelma.   1926
Snabba äro lifvets stunder.  1929
Abashiri

| Abashiri (網走市) |
| --- | --- |
 Abashirijoki Abashirissa
 lippu:  symboli
 Abashirin sijainti Hokkaidōn prefektuurissa
 Abashiri
 Koordinaatit: 44°01′14″N, 144°16′25″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Ohotskin yleiskehitystoimisto
Pinta-ala:  
 – Kokonaispinta-ala:  471,00 km²
Väkiluku (10/2020):  34 670
 – Väestötiheys:  74 as./km²
Symbolit:  
 – Puu:  Pikkulehtikatsura
 – Kukka:  Dahurianalppiruusu
 
 https://www.city.abashiri.hokkaido.jp/ 
Infobox OKVirheellinen NIMI-arvo: 
Abashiri (jap. 網走市, Abashiri-shi) on Japanin kaupunki Hokkaidōn saarella Hokkaidōn prefektuurissa. Se on Ohotskin yleiskehitystoimiston pääkaupunki. Abashiri sijaitsee Ohotanmeren rannikolla Hokkaidōn koillisosassa. Kaupunki on rakentunut Abashirijoen suulle, ja sen alueella sijaitsevat muun muassa Notoro- ja Abashirijärvet. Abashirissa on 34 670 asukasta (lokakuussa 2020), ja sen pinta-ala on 471,00 neliökilometriä.
Abashirin nimi on peräisin ainun kielestä. Japanilaiset perustivat paikkakunnalle kalastustukikohdan 1700-luvun lopulla, minkä jälkeen se on kehittynyt kalastussatamana. Meiji-restauraation jälkeen 1800-luvun lopulla siitä tehtiin paikallinen hallintokeskus. Kaupunkioikeudet Abashiri sai vuonna 1947. Kalastuksen lisäksi tärkeitä elinkeinoja ovat elintarvike- ja keramiikkateollisuus. Ympärövillä maaseutualueilla harjoitetaan muun muassa vehnän, perunoiden ja sokerijuurikkaan viljelyä, lihan ja maidon tuotantoa sekä metsätaloutta.
Abashiri on myös suosittu matkailukohde, jonne turisteja houkuttelevat kaupunkia ympäröivät rannikko- ja järvialueet. Ne kuuluvat Abashirin puolikansallispuistoon, Tōfutsujärvi myös Ramsarin sopimukseen. Ohotanmeren rannikolle muodostuu kevättalvella ajojäätä, jolle järjestetään risteilyjä jäänmurtajilla. Katsuragaokan puistoalueella on säilynyt ainujen muinaisjäännöksiä, ja siellä toimii myös Abashirin paikallismuseo. Näköalastaan tunnetulla Tentovuorella ja sen ympäristössä ovat vuorostaan Abashirin vankilamuseo, Abashirin pohjoisten kansojen museo ja Ohotskin ajojäämuseo. Nykyisinkin kaupungissa toimii Abashirin vankila. Abashiria palvelevat JR Hokkaidōn Sekihoku-päälinja ja Senmō-päälinja.
Kuvia

Abashirin kaupunkikuvaa
Abashiri-jinja
Abashirin vankilamuseo
Hokkaidōn pohjoisten kansojen museo
Aiheesta muualla

Kuvia tai muita tiedostoja aiheesta Abashiri Wikimedia Commonsissa
Kaupungin internetsivut (japaniksi)
Aina Oterdahl

Aina Johanna Oterdahl (20. maaliskuuta 1886 Helsinki – 11. helmikuuta 1968 Helsinki) oli suomalainen ruotsin kielellä kirjoittanut kirjailija. Hän käytti nimimerkkejä Karr ja Petra.
Oterdahlin vanhemmat olivat Axel Rudolf Oscar Nicolaus Oterdahl ja Elin Hildur Pauline Haglund.
Teoksia

Hennes kallelse : berättelse från våren 1918. Fram, Vasa 1921
Vid branten. Fram, Vasa 1923
Aina Osa

| Aina Osa> Henkilötiedot |
| --- | --- |
Koko nimi:  Aino Vilhelmina Osa
Syntynyt: 3. maaliskuuta 1872 Helsinki
Kuollut: 14. tammikuuta 1947 (74 vuotta)
Ammatti:  näyttelijä, kuiskaaja
Näyttelijä
Aktiivisena:  1889–1940
Aino Vilhelmina (Aina) Osa (o.s. Berg; 3. maaliskuuta 1872 Helsinki – 14. tammikuuta 1947 Helsinki) oli suomalainen näyttelijä ja kuiskaaja. Hän työskenteli Viipurin Kaupunginteatterissa ja sen edeltäjäteattereissa yli neljä vuosikymmentä.
Ura

Aina Osan vanhemmat olivat maalarimestari Viktor Vuoristo (Berg) ja Amanda Adamsson. Hän kävi Kotkan ruotsalaisen tyttökoulun ja liittyi näyttelijäksi Kansan Teatteriin 1889. Hän työskenteli siellä kolme vuotta ja jatkoi saman teatterin palveluksessa viiden vuoden tauon jälkeen vuonna 1897. Syksyllä 1899 Aina Osa aloitti vastaperustetussa Suomalaisessa Maaseututeatterissa, joka oli Viipurin Kaupunginteatterin edeltäjä. Osa työskenteli viipurilaisteatterin palveluksessa näyttelijänä ja etenkin kuiskaajana yhtäjaksoisesti vuoteen 1940.
Näyttelijämatrikkelissa Aina Osaa kuvaillaan termillä ”luonnenäyttelijätär”. Hänen roolejaan olivat muun muassa Eeva (näytelmässä Kihlaus), Martta (Nummisuutarit), Ristolan emäntä (Anna Liisa) ja Alma (Sylvi). Osalle lankesi näytäntövuonna 1903–1904 Ulrika Eleonoran rooli (Kaarle XII), jota kuvailtiin "kuivakiskoiseksi lausunnoksi".
Osan vankkoja osasuorituksia olivat Lindgrenska (Pastori Jussilainen) ja Tiina (Miehen kylkiluu). Näytäntövuonna 1919–1920 Osa vietti 25-vuotista teatterijuhlaansa Ebba Flincken roolissa (Elinan surma). Näytäntövuonna 1929–1930 Osa vietti 35-vuotisteatterijuhlaansa saksalaiskomedialla Rakas tuhma äitini, äitinä Elsa Turakainen ja tyttärenä Aili Hildén. Molempien yhteistä lemmenkohdetta tulkitsi Eero Eloranta.
Aina Osan puoliso oli Viipurin Kaupunginteatterin pitkäaikainen näyttelijä Simo Osa.
ARM (täsmennyssivu)

ARM tai Arm voi tarkoittaa seuraavia:
ARM, Advanced RISC Machines, Acornin kehittämä mikroprosessiarkkitehtuuri
Arm, puolijohdealan yritys, joka kehittää ARM-suorittimia
ARM, Armenian maatunnus
ARM, Animal Rights Militia, eläinaktivistijärjestö
ARM, Asteroid Redirect Mission, NASA:n avaruushanke
ARM, ARPANET Reference Model
Henkilöitä

Allisyn Ashley Arm (s. 1996), yhdysvaltalainen näyttelijä ja komedienne
Mark Arm, oik. Mark Thomas McLaughlin (s. 1962), yhdysvaltalainen Mudhoney-yhtyeen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arm”, voi hakea sivunnimihaulla, laajalla sivunnimihaulla tai tekstihaulla.
889

| --- | --- |
Vuosisadat: 600-luku · 700-luku · 800-luku · 900-luku · 1000-luku
Vuosikymmenet: 790-luku · 800-luku · 810-luku · 820-luku · 830-luku · 840-luku 850-luku · 860-luku · 870-luku · 880-luku · 890-luku · 900-luku
Vuodet: 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809 810 · 811 · 812 · 813 · 814 · 815 · 816 · 817 · 818 · 819 820 · 821 · 822 · 823 · 824 · 825 · 826 · 827 · 828 · 829 830 · 831 · 832 · 833 · 834 · 835 · 836 · 837 · 838 · 839 840 · 841 · 842 · 843 · 844 · 845 · 846 · 847 · 848 · 849 850 · 851 · 852 · 853 · 854 · 855 · 856 · 857 · 858 · 859 860 · 861 · 862 · 863 · 864 · 865 · 866 · 867 · 868 · 869 870 · 871 · 872 · 873 · 874 · 875 · 876 · 877 · 878 · 879 880 · 881 · 882 · 883 · 884 · 885 · 886 · 887 · 888 · 889 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909
Tapahtumia

Viikingit piirittivät Saint-Lôn.
Donald II tuli Skotlannin kuninkaaksi.
Kanpyō-kausi Japanissa alkoi.
Kuolleita

Indravarman I, khmerien valtakunnan kuningas.
Giric, Skotlannin kuningas.
Aina Lindfors

| Aina Lindfors |
| --- | --- |

Henkilötiedot
Koko nimi:  Aina Bergroth
Syntynyt: 4. huhtikuuta 1873 Helsinki
Kuollut: 10. maaliskuuta 1952 (78 vuotta) Helsinki
Ammatti:  näyttelijä
Näyttelijä
Aktiivisena:  1895–1932
Aina Lindfors (o.s. Bergroth, 4. huhtikuuta 1873 Helsinki – 10. maaliskuuta 1952 Helsinki) oli suomalainen näyttelijä. Hän työskenteli Svenska Teaternissa 1897–1932.
Ura

Lindforsin vanhemmat olivat yli-inspehtori Julius Efraim Bergroth ja Charlotta Christina Barker. Hän suoritti opintoja Ruotsalaisen Teatterin oppilaskoulussa ja debytoi Svenska Teaternissa 22. maaliskuuta 1895. Hänet kiinnitettiin samaiseen teatteriin 1897 ja hän kuului sen kokoonpanoon aina vuoteen 1932.
Lindforsin ilmaisutyyliä ja kaunista ruotsin kieltä kehuttiin. Hänen roolejaan olivat muun muassa Anna (Nuoruus), Suzanne (Ikävässä seurassa), Käthie (Vanha Heidelberg) ja Regina von Emmeritz.
Lindfors avioitui näyttelijä Adolf Lindforsin kanssa 30. toukokuuta 1899.
Agderin laamanninoikeus

Skienin käräjätalo
Agderin laamanninoikeus (norj. Agder lagmannsrett) on yksi Norjan kuudesta laamanninoikeudesta. Sen tuomiopiiri koostuu Agderin sekä Vestfoldin ja Telemarkin fylkeistä. Agderin laamanninoikeus perustettiin vuonna 1936 ja sen päätoimipaikka on Skienissä.
Käräjäoikeudet

Agderin laamanninoikeus toimii valitustuomioistuimena Agderin, Telemarkin ja Vestfoldin käräjäoikeuksille.
Aiheesta muualla

Laamanninoikeuden verkkosivut (norjaksi)
Afrikansuopöllö

| Afrikansuopöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Sarvipöllöt Asio
Laji::  capensis
Kaksiosainen nimi
 Asio capensis  (Smith, 1834) 
Katso myös
   Afrikansuopöllö Wikispeciesissä   Afrikansuopöllö Commonsissa 
Infobox OKNimi-testi OKIUCN-testi OK: 
munia Asio capensis tingitanus
Afrikansuopöllö (Asio capensis) on pöllölintu, jonka pääasiallinen lisääntymisaluetta on Afrikka ja Madagascar.
Afrikansuopöllö pesii maassa avoimilla suoalueilla, ja se munii 2–4 munaa mättäiden keskelle.
Se saalistaa avoimella maalla, usein päiväsaikaan. Sen ravinto koostuu pääasiassa hyönteisistä, mutta se syö myös pieniä nisäkkäitä, kuten jyrsijöitä, sekä lintuja.
Afrikansuopöllön pituus on 35–37 cm, ja sen siipienväli on 82–99 cm. Se on ulkonäöltään samanlainen kuin hiukan suurempi suopöllö. Sillä on keltaiset silmät ja mustat silmäterät sekä lyhyet korvatupsut, jotka eivät yleensä ole näkyvissä. Sen erottaa sukulaisestaan tummanruskeista höyhenistä ja melkein viiruttomasta vatsapuolesta. Sillä on pitkät siivet, ja saalistaessaan se liukuu hitaasti jäykin siivin. Usein se tarkkailee saalista maassa tai melko alhaalla.
Sen ääni on sammakkomainen kaar tai rahiseva vihellys "shrss"
Alalajit

Sillä on kolme alalajia:
Asio capensis capensis (A. Smith, 1834)
Asio capensis hova Stresemann, 1922
Asio capensis tingitanus (Loche, 1867)
Aiheesta muualla

Afrikansuopöllö (Asio capensis) BirdLife International Data Zone. (englanniksi)
Achmat Dangor

Achmat Dangor (1948 Johannesburg – 6. syyskuuta 2020 Johannesburg) oli eteläafrikkalainen runoilija, prosaisti ja aktivisti.
Dangor varttui Johannesburgin Fordsburgissa, jossa asui isoäitinsä kanssa. Hän suoritti toisen asteen opintonsa Fordsburg Indian High Schoolissa. Dangor oli nuoresta saakka aktiivinen apartheidin vastaisessa kamppailussa. Hän oli vuosina 1973–1978 apartheidhallinnon "kieltämä" henkilö poliittisen toimintansa johdosta. Hän liittyi Don Matteran vuonna 1979 perustamaan Black Thoughts -kulttuuriryhmään muiden muassa Farouk Asvatin ja Christopher van Wykin kanssa.
Dangor liittyi Nelson Mandela Children's Fundiin Nelson Mandelan itsensä häntä lähestyttyä. Hän toimi Nelson Mandela Foundationin toimitusjohtajana vuosina 2007–2013 ja Fordin säätiön edustajana eteläisessä Afrikassa vuosina 2013–2015. Dangor oli toimitusjohtajana myös Kagiso Trustissa ja työskenteli johtotehtävissä UNAIDS:ssa. Hän opetti luovaa kirjoittamista ja Etelä-Afrikan kirjallisuutta New York State Universityssa Yhdysvalloissa. Hänelle myönnettiin teoksistaan useita palkintoja.
Teoksia > Runoutta

Bulldozer (1983)
Private Voices (1992)
Teoksia > Romaaneja

Waiting for Leila (1981)
The Z Town Trilogy (1990)
Kafka's Curse (1997)
Bitter Fruit (2003)
Strange Pilgrimages (2013)
Akhilesh Yadav

| Akhilesh Yadav |
| --- | --- |

Samajwadi Partyn puheenjohtaja
 1. tammikuuta 2017 –  
Edeltäjä:  Mulayam Singh Yadav
Uttar Pradeshin 21. pääministeri
 15. maaliskuuta 2012 – 19. maaliskuuta 2017  
Edeltäjä:  Mayawati
Seuraaja:  Yogi Adityanath
Henkilötiedot
Syntynyt: 1. heinäkuuta 1973 (ikä 51) Saifai, Uttar Pradesh, Intia
Vanhemmat:  Mulayam Singh Yadav (isä)
Tiedot
Puolue:  Samajwadi Party
Tutkinnot:  Sydneyn yliopisto
Akhilesh Yadav (s. 1. heinäkuuta 1973) on intialainen poliitikko, joka toimi Uttar Pradeshin entisenä pääministerinä vuosina 2012–2017. Tultuaan valituksi virkaan, 38-vuotiaana, hän oli osavaltion kaikkien aikojen nuorin pääministeri. Yadavin isä Mulayam Singh Yadav on toiminut Uttar Pradeshin pääministerinä kolmesti. Vuonna 2017 hän peri isältään asemansa Samajwadi Partyn puheenjohtajana.
Yadav pyrki vuoden 2019 parlamenttivaaleissa muodostamaan vastavoiman Intian kansanpuolueelle liittoutumalla pitkäaikaisen kilpailijan Bahujan Samaj Partyn kanssa vastoin isänsä tahtoa. Vaaliliitto voitti yhteensä vain viisi paikkaa parlamentin alahuoneessa. Uttar Pradeshin osavaltiovaaleissa 2017 Yadav liittoutui kongressipuolueen kanssa, minkä seurauksena puolueen paikat osavaltion 403-paikkaisessa lainsäädäntökokouksessa putosivat 47:ään, vuoden 2012 suurvoitosta jolloin paikkoja oli 224. Vuoden 2017 tappion seurauksena vaaleissa voitti Intian kansanpuolue, joka nimitti uudeksi pääministeriksi Yogi Adityanathin.
Yadavin ja hänen isänsä välillä on ollut eri mielisyyksiä aikaisemminkin. 30.12.2016 Mulayam Singh Yadav ilmoitti erottavansa poikansa puolueesta kuudeksi vuodeksi. Hän kuitenkin perui sanansa seuraavana päivänä, jonka jälkeen Yadav nousi isänsä paikalle puolueen puheenjohtajaksi.
Aiheesta muualla

Kuvia tai muita tiedostoja aiheesta Akhilesh Yadav Wikimedia Commonsissa
Profiili Intian parlamentin alahuoneessa
The Donays

The Donays oli 1960-luvulla toiminut yhdysvaltalainen tyttöyhtye Hamtrackista, Michiganista. R&B-musiikkia esittänyt yhtye tunnetaan parhaiten vuoden 1962 hitistään ”Devil in His Heart”, jonka kirjoitti Richard P. Drapkin. The Beatles julkaisi siitä oman ”Devil in Her Heart” -nimisen versionsa toisella albumillaan With the Beatles.
The Donays julkaisi urallaan vain yhden singlen. ”Devil in His Heartin” b-puoli oli nimeltään ”Bad Boy”.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Agderin käräjäoikeus

Kristiansandin käräjätalo
Agderin käräjäoikeus (norj. Agder tingrett) on yksi Norjan 23 käräjäoikeudesta ja se kuuluu Agderin laamanninoikeuden alaisuuteen. Se perustettiin vuonna 2021 yhdistämällä aiemmat Itä-Agderin, Kristiansandin ja Listerin käräjäoikeudet. Käräjäoikeuden toimipisteet sijaitsevat Arendalissa, Farsundissa ja Kristiansandissa.
Tuomiopiiri

Käräjäoikeuden tuomiopiirin muodostavat seuraavat kunnat:
Arendal
Birkenes
Bygland
Bykle
Evje og Hornnes
Farsund
Flekkefjord
Froland
Gjerstad
Grimstad
Hægebostad
Iveland
Kristiansand
Kvinesdal
Lillesand
Lindesnes
Lyngdal
Risør
Tvedestrand
Valle
Vegårshei
Vennesla
Åmli
Åseral
Aiheesta muualla

Käräjäoikeuden verkkosivut (norjaksi)
Theodor Busse

| Theodor Busse |
| --- | --- |

Henkilötiedot
Syntynyt: 15. joulukuuta 1897  Frankfurt an der Oder, Saksa
Kuollut: 21. lokakuuta 1986 (88 vuotta)  Wallenstein, Saksa
Sotilashenkilö
Palvelusvuodet:   Saksan keisarikunta  Weimarin tasavalta  Natsi-Saksa
Komentajuudet:   Heer
Taistelut ja sodat:  Ensimmäinen maailmansota  Toinen maailmansota
Sotilasarvo:  Kenraali
Ernst Hermann August Theodor Busse (15. joulukuuta 1897 – 21. lokakuuta 1986) oli saksalainen upseeri ensimmäisessä ja toisessa maailmansodassa.
Hän yleni jalkaväenkenraaliksi toisessa maailmansodassa. Sodan loppuvaiheilla hän komensi väliaikaisesti 121. jalkaväkidivisioonaa ja Saksan I armeijakuntaa. Berliinin taistelun aikana hän komensi Saksan 9. armeijaa. Halben taistelussa Ivan Konevin johtamat venäläisjoukot tuhosivat 9. armeijan lähes täysin. Vain 25 000 miestä pääsi vihollislinjojen läpi Walther Wenckin 12. armeijan luo. Busse jäi sotavangiksi, ja hänet vapautettiin vuonna 1947.
Busse kirjoitti useita sotaa käsitteleviä teoksia elämänsä aikana. Hän kuoli vuonna 1986 Wallensteinissa, Länsi-Saksassa.
Afrikanmetsäpäästäinen

| Afrikanmetsäpäästäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Päästäiset Soricidae
Alaheimo::  Kotipäästäiset Crocidurinae
Suku::  Crocidura
Laji::  olivieri
Kaksiosainen nimi
 Crocidura olivieri  (Lesson, 1827) 
 Afrikanmetsäpäästäisen levinneisyys
Katso myös
   Afrikanmetsäpäästäinen Wikispeciesissä   Afrikanmetsäpäästäinen Commonsissa 
Infobox OKNimi-testi OKIUCN-testi OK: 
Afrikanmetsäpäästäinen (Crocidura olivieri) on melko isokokoinen Afrikassa elävä päästäislaji.
Afrikanmetsäpäästäisestä on aiemmin käytetty myös tieteellistä nimeä Crocidura flavescens, mutta nykykäsityksen mukaan laajalle levinnyt, isokokoinen afrikanmetsäpäästäinen (Crocidura olivieri) ja eteläisessä Afrikassa tavattava keltakotipäästäinen (Crocidura flavescens) ovat kaksi eri lajia.
Ulkonäkö ja koko

Afrikanmetsäpäästäinen on yksi suurimmista päästäisistä: sen vartalo voi olla 10–15 cm pitkä, häntä lähes kymmensenttinen ja painoakin kertyy 40–80 grammaa.
Levinneisyys

Afrikanmetsäpäästäistä tavataan Afrikan pohjoisosissa: Egyptissä ja Senegalista Etiopiaan ulottuvalla vyöhykkeellä. 
 Etelä-Afrikassa elää sukulaislaji Crocidura flavescens
Ravinto

Afrikanmetsäpäästäinen on hyönteissyöjä.
Theodor Bergmann

Theodor Bergmann voi viitata seuraaviin henkilöihin:
Theodor Bergmann, liikemies (1850–1931)
Theodor Bergmann, maataloustieteilijä (1916–2017)
Theodor Bergmann, jalkapalloilija (s. 1996)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Theodor Bergmann”, voi hakea sivunnimihaulla, laajalla sivunnimihaulla tai tekstihaulla.
Aleksandr Skvortsov

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Sarajevo 1984 |  |  |
|  Hopeaa | Lake Placid 1980 |  |  |
Aleksandr Vikentjevitš Skvortsov (ven. Александр Викентьевич Скворцов, (28. elokuuta 1954 Gorki, Venäjän SFNT – 4. helmikuuta 2020) oli venäläinen jääkiekkoilija, pelipaikaltaan hyökkääjä. Hän pelasi Neuvostoliiton maajoukkueessa vuosina 1976–1985 123 maaottelua tehden 41 maalia. Neuvostoliiton mestaruussarjassa Skvortsov pelasi 580 liigaottelua tehden 244 maalia Gorkin Torpedon joukkueessa.
Skvortsov pelasi myös yhden kauden Suomessa Oulun Kärppien joukkueessa I-divisioonassa kaudella 1989–90. Tämän jälkeen hän pelasi vielä Ruotsissa Kalix HF:ssä kolmannella sarjatasolla vuosina 1991–94, minkä jälkeen hän toimi yhden kauden ajan Kalixin päävalmentajana. Skvortsov toimi apuvalmentajana Amur Habarovskissa, Torpedo Nižni Novgorodissa ja HK Sarovissa.
Skvortsov kuoli 65-vuotiaana 4. helmikuuta 2020.
Saavutuksia

Olympiakulta Sarajevossa 1984
Olympiahopea Lake Placidissa 1980
Maailmanmestaruus 1979, 1981 ja 1983
MM-pronssia 1985
Euroopan mestaruus 1979, 1981, 1983 ja 1985
Kanada-cupin voitto 1981
Aiheesta muualla

Aleksandr Skvortsov Kansainvälinen olympiakomitea. (englanniksi)
Aalto-keskus

Aalto-keskus Lakeuden ristin kellotornista nähtynä.
Lakeuden risti
Aalto-keskus on Seinäjoella sijaitseva Alvar Aallon suunnittelema hallinto- ja kulttuurikeskus. Aalto-keskus on yksi merkittävimpiä arkkitehtonisia kokonaisuuksia Suomessa. Aalto-keskus sijaitsee Seinäjoen keskustan eteläpuolella, Koulukadun ja Kirkkokadun rajaamalla puistomaisella alueella.
Aalto-keskuksen rakennukset
Kuuden rakennuksen kokonaisuus koostuu seuraavista rakennuksista:
Lakeuden risti (1960)
Kaupungintalo (1962)
Kaupunginkirjasto-maakuntakirjasto (1965)
Seurakuntakeskus (1966)
Valtion virastotalo (1968)
Teatteritalo (1987)
Rakennusten väliin jää graniittikivetty sisäpiha eli Kansalaistori.
Lakeuden risti on toinen Seinäjoen kirkoista. Sen kellotornin korkeus on 65 metriä.
Rakennukset

Vuonna 1968 valmistunut valtion virastotalo rajaa hallintokorttelia lännessä. Alueen eteläreunalla on vuonna 2012 valmistunut Apilaksi kutsuttu kirjastorakennus, jonka on suunnitellut helsinkiläinen arkkitehtitoimisto JKMM.
Alueen itäpuolella sijaitsevat Alvar Aallon suunnittelemat, vuonna 1959–1960 valmistunut Lakeuden ristin kirkko kellotorneineen sekä seurakuntakeskus vuodelta 1966. Myös alueen itäpuolella sijaitseva kirkkopuisto on Aallon suunnittelema ja kuuluu olennaisesti aluekokonaisuuteen. Aallon suunnittelemat rakennukset ovat arkkitehtonisesti yhteneviä, julkisivuiltaan pääasiassa valkeiksi rapattuja ja posliinisauvoin koristettuja sekä massoitukseltaan selkeitä viuhkamaisin rakennusosin.
Apila-rakennus poikkeaa arkkitehtuuriltaan ja julkisivumateriaaliltaan muista rakennuksista, vaikka yhtymäkohtia Aallon kirjastorakennukseen on havaittavissa, kuten massoittelun selkeys ja osin elävät kaarevat sisäpinnat. Rakennus koostuu neljästä neliöstä ja on katettu tummilla kuvioiduilla kuparilaatoilla.